Държавен вестник, бр. 6, 2011 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  6
(2) Мълниеприемните мрежи се изпълняват 
от стомана със сечение най-малко 50 mm2 или 
от други метали, с които се осигуряват най-
малко равностойни механическа издръжливост 
и електрическа проводимост.
(3) Мълниеприемните въжета са многожилни 
поцинковани със сечение най-малко 35 mm2 или 
от други метали, с които се осигуряват най-
малко равностойни механическа издръжливост 
и електрическа проводимост.
(4) Мълниеприемниците може да се из­
пълняват и от други метали, с които се оси­
гуряват най-малко равностойни механическа 
издръжливост и електрическа проводимост. 
Информация за използваните материали, за 
формата и за минималното напречно сечение 
на мълниеприемници – проводници и пръти, 
е дадена в приложение № 3, табл. 1.
Чл. 59. Когато мълниезащитната уредба не 
е изолирана от защитавания обект:
1. се проектира електрическо свързване 
към мълниеприемниците за всички метални 
елементи на покривната конструкция, както и 
за всички метални надпокривни съоръжения;
2. се спазват следните минимални отстояния 
от покривната конструкция на защитавания 
обект:
а) когато покривната конструкция е от не­
горим материал, мълниеприемниците може да 
се проектират върху нейната повърхност, но на 
такава височина от нея, че събиращата се върху 
покрива вода (сняг) да не може да я достига;
б) когато покривната конструкция е от лес­
нозапалими материали, се осигурява разстоя­
ние (отстояние) между мълниеприемниците и 
покривната конструкция, както следва:
 – за сламени покривни конструкции – по-
голямо от 0,15 m;
 – за покривни конструкции от други горими 
материали, например битумни материали – по-
голямо от 0,10 m.
Чл. 60. (1) Не се разрешава проектиране 
на елементи на мълниезащитната уредба под 
покривната конструкция на защитавания обект.
(2) Не се разрешава проектиране на еле­
менти на мълниезащитната уредба с директно 
допиране до горими елементи от защитавания 
обект (дървени конструкции, битумни или други 
изолации и пр.).
Чл. 61. За мълниеприемници може да се 
използват метални конструктивни елементи 
на защитаваните обекти (димоотводни тръби, 
елементи на покривната конструкция, както и 
други метални конструктивни части над съо­
ръженията).
Чл. 62. Мълниеприемниците се свързват с 
токоотводите чрез заваряване или посредством 
специално предвидени за целта сертифицирани 
клеми.
Раздел VІI
Проектиране на токоотводи
Чл. 63. (1) Трасетата на токоотводите се 
проектират така, че:
1. проводниците да преминават по най-
краткия път, като се отчита и мястото на 
заземителите;
2. да са по възможност праволинейни, като 
се избягват резки огъвания, а радиусите на 
кривите са най-малко 20 cm;
3. да се избягва обхващането на цокли или 
корнизи на сградата;
4. да се избягва преминаването им в близост 
или напречно на електрически инсталации; 
когато проводниците на токоотводите преси­
чат трасе на електрическа инсталация, тя се 
разполага в метална обвивка на разстояние 
най-малко 1 m от едната и от другата страна 
на мястото на пресичането; металната обвивка 
се свързва с токоотвода.
(2) Информация за използваните матери­
али, за формата и за минималното сечение 
на проводници за мълниеотводи е дадена в 
приложение № 3, табл. 1.
Чл. 64. (1) За закрепване на проводниците на 
токоотводите се предвижда поне едно закреп­
ване на дължина 1 m, както и възможност за 
евентуална надлъжна подвижност (дилатация) 
на проводниците.
(2) Съединенията на елементите на токо­
отводите се проектират чрез заваряване или 
с клеми.
(3) За проверка на съпротивлението на 
заземителите се проектират сертифицирани 
разглобяеми съединения (измервателни клеми).
Чл. 65. На височина до 2 m от нивото на 
терена токоотводите се защитават срещу евен­
туални механични въздействия посредством 
защитни обвивки.
Чл. 66. (1) Когато не е възможно да се 
проектира външно преминаване, за токоотвода 
се предвижда защитна обвивка, която преми­
нава по цялата височина на сградата или по 
част от нея.
(2) Допуска се използване на изолационни 
и негорими обвивки, когато те са с вътрешни 
сечения, по-големи или равни на 2000 mm2. 
Във всички случаи се спазват условията за 
допустимо сближаване.
(3) Когато токоотводът преминава през вът­
решността на сградата, ефективността му може 
да бъде намалена. При въвеждането в действие 
се отчитат това намаляване, затрудненията при 
проверката и обслужването, както и опасностите 
в резултат на въвеждане на пренапрежения във 
вътрешността на сградата.
Чл. 67. (1) Когато в сградите има стени от 
камък или стъкло или сградите са облицова­
ни отвън с метални пана или имат закрепени 
облицовъчни елементи, токоотводът може да 
се разполага зад облицовката върху фасада от 
бетон или върху носещата конструкция.
(2) В случаите по ал. 1 токопроводимите 
елементи на облицовката и на носещата кон­
струкция се свързват с токоотвода в горната и 
долната част за изравняване на потенциалите 
и за ограничаване на допирните напрежения.